คมนาคมสั่งดูแลเข้มความปลอดภัยทางน้ำในช่วงสงกรานต์
หวั่นอุบัติเหตุในช่วงเทศกาลสงกรานต์ รมช.คมนาคม สั่งคุมโป๊ะคนขับระวังเรื่องความปลอดภัยคนเดินทาง
2 เม.ย. 2553

หวั่นอุบัติเหตุในช่วงเทศกาลสงกรานต์ รมช.คมนาคม สั่งคุมโป๊ะคนขับระวังเรื่องความปลอดภัยคนเดินทาง
นายเกื้อกูล ด่านชัยวิจิตร รมช.คมนาคม เปิดเผยภายหลังการประชุมร่วมกับกรมเจ้าท่าว่า ได้สั่งการให้กรมเจ้าท่าตรวจสอบดูแลผู้ประกอบการเรือ ทั้งคนขับเรือต้องปลอดแอลกอฮอล์ และคนที่ดูแลโป๊ะเรือต้องดูแลปริมาณคนห้ามน้ำหนักเกินกว่าที่กำหนด เพื่อความปลอดภัย สอดคล้องนโยบายปี 53 คมนาคมปลอดภัย 
นอกจากนี้ ยังมีอาสาสมัคร ซึ่งเป็นประชาชนทั่วไปที่เรียกว่า "อาสาวารี" คอยสอดส่องความปลอดภัยอีกทางหนึ่ง ซึ่งหากประชาชนมีปัญหาสามารถสอบถามที่สายด่วน 1199
สำหรับ การประชุมพิจารณอัตราค่าเรือโดยสารในช่วงบ่ายวันนี้ (2 เม.ย.) คาดว่า จะให้ปรับขึ้นเพียง 1 บาทเท่านั้น จากที่เอกชนขอมา 2 บาท เพื่อบรรเทาปัญหาความเดือดร้อนของประชาชน
นายเกื้อกูล กล่าวว่า ส่วนมาตรการดูแลความปลอดภัยของกลุ่มผู้ชุมนุมเสื้อดงที่เดินทางโดยทางเรือ ยังมีการให้บริการตามปกติ แต่จะมีความเข้มงวดตั้งแต่ปากคลองตลาดถึงท่าน้ำศิริราชเช่นเดิม